Írás - Újdonságok erejével a Millér Horgásztavon - Haldorádó horgász áruház
Újdonságok erejével a Millér Horgásztavon…
Felkészülés egy ismeretlen vízterületre, irány a Millér Horgásztó!
A mai világban, amikor a közösségi oldalak hasábjain szinte minden információt begyűjthetünk egy-egy számunkra még ismeretlen vízterületről, a felkészültségünknek kizárólag a saját szorgalmunk szab határt.
A Millér Horgásztó ráadásul egy igen jól publikált vízterület a Haldorádó Horgászportálon is, ugyanis Putz Tamás már több ízben bemutatta precízen, részletesen ezt a nagyszerű horgásztavat. Ezeket az írásokat/filmeket alaposan kielemezve, valamint Vad Károly horgászbarátom segítőkész információit megfogadva összeállt a kép, hogy miként is kell itt horgászni annak érdekében, hogy eredményes legyek alig pár óra alatt…
Nem volt más hátra, mint a horgászat napján hajnalban elfoglalni az előre, telefonon lefoglalt 04VIP horgászállást és kizárólag a horgászatra, halfogásra koncentrálni!
https://image-live1.haldorado.eu/irasok/ujdonsagok-erejevel-a-miller-horgasztavon_210745_1_0x0.jpg 1920 1440
A felkelő nap első sugarai már a vízparton találtak, szeretem a lehető leghamarabb megkezdeni az aktuális horgászatot. A 04VIP álláson lehetőségem nyílt sekélyebb területek meghorgászására is
https://image-live2.haldorado.eu/irasok/ujdonsagok-erejevel-a-miller-horgasztavon_210746_1_0x0.jpg 1920 1440
Az első dobásaim alig csobbantak a vízbe, máris kezdetét vette a nap első fárasztása! Jobb kezdést nehezen lehetett volna elképzelni…
https://image-live3.haldorado.eu/irasok/ujdonsagok-erejevel-a-miller-horgasztavon_210747_1_0x0.jpg 1920 1440
A megakasztott hal erőteljes ellenállása ellenére hamarosan szákban tudhattam az első Millér-tavi pontyomat!
https://image-live4.haldorado.eu/irasok/ujdonsagok-erejevel-a-miller-horgasztavon_210748_1_0x0.jpg 1861 1325
Ez a szép tőponty kétségkívül már megélt egy-két csatát, azonban a felkínált finomságokra látványosan gyorsan elcsábult! Kíváncsian vártam, hogy mit tartogat a horgászat a továbbiakban
A horgászat stratégiája: ütemes horgászat etetés nélkül
A horgászat rövid időtartama miatt döntöttem a kizárólagos keresőhorgászat mellett és az etetés teljes mellőzésével. Mivel a halak hozzá vannak szokva a horgászok által létrehozott alapozó etetéshez, az etetőkosár vízbe érkezésével járó csobbanó hang „zaja” számukra kifejezetten hívogató, azaz pozitív értelemben figyelemfelkeltő. A horgászállásom előtt elterülő vízterület remek támpontokat biztosított számomra, így ezek köré horgásztam a nap folyamán végig, 10-12 percenkénti újradobással, frissítéssel. Nyilvánvalóan ahhoz, hogy ezzel a módszerrel eredményesek legyünk, szükség van olyan csalikra és etetőanyagokra, amik képesek az ilyen, intenzíven horgászott tavak pontyait táplálkozásra késztetni.
https://image-live5.haldorado.eu/irasok/ujdonsagok-erejevel-a-miller-horgasztavon_210749_1_0x0.jpg 1920 1440
Az 5 hektár területű Millér Horgásztó egy nagyszerűen halasított horgászvíz, a feederbotos horgászat szerelmeseinek maximálisan ideális választás lehet az év bármely időszakában
https://image-live1.haldorado.eu/irasok/ujdonsagok-erejevel-a-miller-horgasztavon_210750_1_0x0.jpg 1920 1440
A vízterület több pontján is remek haltartó helynek bizonyul a vízben található stégek, nádcsomók környéke. Szerencsémre a 04VIP állás előtt is akadt belőle, így az egyik botommal folyamatosan ezt a részt pásztáztam különböző távolságokat váltogatva
https://image-live1.haldorado.eu/irasok/ujdonsagok-erejevel-a-miller-horgasztavon_210751_1_0x0.jpg 1920 1411
A reggeli órákban szinte minden dobásom pontykapással végződött. A By Döme TF Master Carp Pro feederbotjaim méltó ellenfelei voltak a Millér Horgásztó harcos pontyainak
https://image-live2.haldorado.eu/irasok/ujdonsagok-erejevel-a-miller-horgasztavon_210752_1_0x0.jpg 1882 1304
Gyönyörű, sértetlen, sötét tónusú tükörponty vendégeskedett a bölcsőben egy rövid ideig, majd a gyors fotó után természetesen szabadon úszhatott tovább
https://image-live3.haldorado.eu/irasok/ujdonsagok-erejevel-a-miller-horgasztavon_210753_1_0x0.jpg 1785 1340
Alighogy visszatettem az előző pontyot, máris gazdára talált a bent lévő végszerelékem is! Ha működik a technika, akkor ilyen szép, 5 kg körüli tőpontyokkal pózolhatunk! Sőt…
https://image-live4.haldorado.eu/irasok/ujdonsagok-erejevel-a-miller-horgasztavon_210754_1_0x0.jpg 1741 1325
… a tó remek halállományának köszönhetően még a darabosabb pontyok sem ritkák! Egy apró érdekesség: ez a kép bármiféle szűrő, képszerkesztő nélkül került a cikkembe. Roppant látványos színekben pompázott ez a nagyszerű tőponty
Az eredményesség egyik kulcsa: elő az újdonságokkal!
2016 óta vagyok a Haldorádó Feeder Team tagja, teszthorgásza, éppen ezért lehetőségem nyílik olyan etetőanyagok és csalik tesztelésére, amik olykor a tesztelési fázis utolsó szakaszába érve várják azt, hogy kereskedelmi forgalomba kerülhessenek. Ebből kifolyólag erre a horgászatra egy olyan új etetőanyag családot hoztam magammal, amiről azt gondolom, a jövőben nagyszerű fogásokkal fogják elhalmozni azokat a horgászokat, akik bizalmat szavaznak e komplex keverékeknek. A 2020-ban megjelenő, 6 tagot számláló BlendeX etetőanyag család, két hallisztes tagját hoztam magammal a Millér Horgásztóra, konkrétan a Tintahal-Polip valamint a TripleX fantázianévre hallgató keverékekről van szó. Ezek nagyon tartalmas etetőanyagok, emellett aromában-színben tökéletesen passzolnak a jelenleg piacon lévő és azonos zamatú BlendeX csalikhoz.
E keverékeket különböző etetőanyag mennyiség befogadására alkalmas kosarakba töltve kínáltam fel a halaknak. A By Döme TF Vario Method Feeder kosárral a „kevesebb néha több” elvet erőltettem, míg a Haldorádó Method Flat kosárba annyi kaját töltöttem, amennyi csak belefért. Így két végszerelékem máris teljesen eltérő taktikát valósított meg…
https://image-live5.haldorado.eu/irasok/ujdonsagok-erejevel-a-miller-horgasztavon_210755_1_0x0.jpg 1920 1440
Az új BlendeX etetőanyag család olyan ütős aromakombinációkat kínál a horgászok számára, amelyek bármilyen körülmények között garantáltan helytállnak! A hallisztet tartalmazó variánsokat kifejezetten javaslom az erősen horgászott vízterületekre
https://image-live1.haldorado.eu/irasok/ujdonsagok-erejevel-a-miller-horgasztavon_210756_1_0x0.jpg 1920 1440
Jól látszik, a zacskó felbontása után egy nagyon gazdag beltartalommal bíró, pelletekkel dúsított keveréket kapunk, amelyet további (száraz) adalékkal dúsítani a legtöbb esetben nem is indokolt
https://image-live1.haldorado.eu/irasok/ujdonsagok-erejevel-a-miller-horgasztavon_210757_1_0x0.jpg 1920 1440
Kellően markáns, aromás etetőanyagokról van szó, azonban a hideg vízi horgászatok során CSL Tuning aromával érdemes lehet felvértezni, ugyanis ebben az időszakban ezen aromák eredményessége megkérdőjelezhetetlen
https://image-live2.haldorado.eu/irasok/ujdonsagok-erejevel-a-miller-horgasztavon_210758_1_0x0.jpg 1920 1440
A horgászat során kicsi és nagy befogadóképességű kosarakat használtam, amelyeket kézzel vagy töltőszerszámmal töltöttem meg
https://image-live3.haldorado.eu/irasok/ujdonsagok-erejevel-a-miller-horgasztavon_210759_1_0x0.jpg 1878 1379
Az új BlendeX etetőanyagokat bármilyen jellegű etetőkosárba tökéletesen tölthetjük. Igazi nagyhalas keverékek, amelyek darabos szemcsékben nem szűkölködnek
https://image-live4.haldorado.eu/irasok/ujdonsagok-erejevel-a-miller-horgasztavon_210760_1_0x0.jpg 1920 1440
Résen kellett lenni a horgászat során, ugyanis ha a kosár jó helyen csobbant, akkor a kapások zöme bizony pár percen belül bekövetkezett
https://image-live5.haldorado.eu/irasok/ujdonsagok-erejevel-a-miller-horgasztavon_210761_1_0x0.jpg 1920 1500
Valóságos kapásdömpingben volt részem szinte a horgászat teljes időtartama alatt. Hiába, ilyen az, ha minden tökéletesen működik! A halak erejének köszönhetően a fárasztások remek élményben részesítettek minden alkalommal
https://image-live1.haldorado.eu/irasok/ujdonsagok-erejevel-a-miller-horgasztavon_210762_1_0x0.jpg 1920 1348
A pontyok figyelmét szinte azonnal felkeltette a becsobbanó kosár hangja, így szó szerint…
https://image-live1.haldorado.eu/irasok/ujdonsagok-erejevel-a-miller-horgasztavon_210763_1_0x0.jpg 1920 1448
… futószalagon érkeztek a szebbnél szebb (zömében) tükörpontyok
BlendeX – TripleX Pop Up csalik a csalitüskén
Az eddig bemutatott új BlendeX etetőanyagokkal még korántsem ért véget a sor, hiszen a Pop Up valamint a Hydro csalik tárháza is bővül 2020-ban, az új TripleX fantázianévre hallgató csalicsaláddal! A horgászat során mindvégig ezzel a csalival próbálkoztam, remekül elaltatva a pontyok bármiféle gyanakvását. Ez a csali immár 3 szín és 3 különböző aroma kombinációjából alkot egy kerek egészet. Rendkívül látványos, intenzív aromával ellátott, fogós csali született, amely egyetlen feederhorgász táskájából sem hiányozhat a jövőben!
https://image-live2.haldorado.eu/irasok/ujdonsagok-erejevel-a-miller-horgasztavon_210764_1_0x0.jpg 1920 1440
Az új BlendeX - TripleX Pop Up és Hydro csalik engem maximálisan meggyőztek! A halakra nem hat a marketing, ezért valós reakciót tükröz, hogy nagyon könnyen lehetett kapásig-halfogásig eljutni ezzel a csalival, bárhol is tettem próbára
https://image-live3.haldorado.eu/irasok/ujdonsagok-erejevel-a-miller-horgasztavon_210765_1_0x0.jpg 1920 1440
Bátran ajánlom mindenkinek a következő csali-felkínálási mód kipróbálását! Nagy kedvenceim a vékony húsú horgok, véleményem szerint sokszor hamarabb juthatunk el kapásig velük, mint egy vastagabb, nehezebb horoggal! Pláne, ha finnyásan táplálkoznak a halak
A horgászat összegzése röviden, tömören
Első Millér-tavi horgászatom pontyokban, élményekben gazdagra sikeredett. Ez a tó valóban megannyi lehetőséggel kecsegteti az ide ellátogató horgászokat, akik kellemes környezetben, szép halakra horgászhatnak. Egy azonban ismét bebizonyosodott e rövid horgászat alatt: ha egy számunkra ismeretlen helyen horgászunk, de előzetesen kellően feltérképezzük, hogy mire is számíthatunk, az már önmagában fél siker. Alig 7 órát volt alkalmam horgászni Szolnokon, ennek ellenére 12 pontyot sikerült szákba terelni. Nyilván ahhoz, hogy ilyen pörgős horgászatban legyen részünk (egyetlen etetődobás nélkül!), szükség van olyan csalogatóanyagokra, technikákra, amelyek ezt biztosítani tudják számunkra!
Az új BlendeX etetőanyag családdal bátran vághatunk az ismeretlenbe a jövőben, megannyi ízvariánsának köszönhetően szinte minden vízterületen sikeresek lehetünk.
Kívánom, hogy a következő horgászataitok során hasonlóan eredményesek legyetek, és tegyétek majd próbára Ti is az új BlendeX termékcsalád erejét!
https://image-live4.haldorado.eu/irasok/ujdonsagok-erejevel-a-miller-horgasztavon_210766_1_0x0.jpg 1870 1343
Rövid, tömzsi, masszív pontyokból nem volt hiány a horgászat alatt. Jellemzően nem szoktam halakat mérni, viszont ezt a szép tükröst megmértem, mert annyira kerek, duci volt. Rövid teste ellenére majd 8 kg-ot mutatott a mérleg
https://image-live5.haldorado.eu/irasok/ujdonsagok-erejevel-a-miller-horgasztavon_210767_1_0x0.jpg 1854 1440
Maximális elégedettséggel zártam a horgászatot, unatkozni nem volt idő egyetlen percig sem! Az új BlendeX - TripleX Pop Up csalikra gyanútlanul csábultak a szebbnél szebb pontyok a horgászat egész időtartama alatt
UNIVERSAL - Stupek csukázó 2
KORDA - Hook Bead Large